CELEX: 52022JC0014
Language: sk
Date: 2022-05-06
Title: Spoločný návrh NARIADENIE RADY, ktorým sa mení nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny

EURÓPSKA KOMISIA
            V Bruseli6. 5. 2022
            JOIN(2022) 14 final/2  DOWNGRADED on 5.7.2022
            2022/0156(NLE)
            
            Spoločný návrh
            NARIADENIE RADY,
            ktorým sa mení nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
            
               
         
         
            
               DÔVODOVÁ SPRÁVA
            
            
               1.Nariadením Rady (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny nadobúdajú účinnosť reštriktívne opatrenia stanovené v rozhodnutí 2014/145/SZBP.
            
            
               2.Rada XXX 2022 prijala rozhodnutie XXXX, ktorým sa mení rozhodnutie 2014/145/SZBP a ktorým sa zavádzajú ďalšie možnosti výnimiek zo zmrazenia aktív a zákazu sprístupniť označeným osobám a subjektom finančné prostriedky a hospodárske zdroje. Takisto je vhodné objasniť a posilniť ustanovenia o vnútroštátnych sankciách za porušenie opatrení v uvedenom nariadení.
            
            
               3.Na vykonanie týchto opatrení v práve Únie je potrebná ďalšia činnosť Únie.
            
            
               4.Vysoký predstaviteľ Únie pre zahraničné veci a bezpečnostnú politiku a Európska komisia navrhujú, aby sa nariadenie (EÚ) č. 269/2014 zodpovedajúcim spôsobom zmenilo.
            
            
               2022/0156 (NLE)
            
            
               Spoločný návrh
            
            
               NARIADENIE RADY,
            
            
               ktorým sa mení nariadenie (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny
            
            
                
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 215,
            
            
               so zreteľom na rozhodnutie Rady 2014/145/SZBP zo 17. marca 2014 o reštriktívnych opatreniach vzhľadom na konanie, ktorým sa narúša alebo ohrozuje územná celistvosť, zvrchovanosť a nezávislosť Ukrajiny
                  1
               ,
            
            
               so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
            
            
               keďže:
            
            
               (1)Nariadením Rady (EÚ) č. 269/2014 o reštriktívnych opatreniach vzhľadom na konanie narúšajúce alebo ohrozujúce územnú celistvosť, zvrchovanosť a nezávislosť Ukrajiny nadobúdajú účinnosť reštriktívne opatrenia stanovené v rozhodnutí 2014/145/SZBP.
            
            
               (2)Rada XX XX 2022 prijala rozhodnutie XXXX, ktorým sa mení rozhodnutie 2014/145/SZBP a ktorým sa zaviedli ďalšie možnosti výnimiek zo zmrazenia aktív a zákazu sprístupniť označeným osobám a subjektom finančné prostriedky a hospodárske zdroje. Takisto je vhodné objasniť a posilniť ustanovenia o vnútroštátnych sankciách za porušenie opatrení v uvedenom nariadení.
            
            
               (3)Tieto zmeny patria do rozsahu pôsobnosti zmluvy a na ich vykonanie je teda potrebné regulačné opatrenie na úrovni Únie, najmä s cieľom zabezpečiť ich jednotné uplatňovanie vo všetkých členských štátoch.
            
            
               (4)Nariadenie Rady (EÚ) č. 269/2014 by sa preto malo zodpovedajúcim spôsobom zmeniť,
            
         
         
            
            
               PRIJALA TOTO NARIADENIE:
            
            
               Článok 1
            
            
               Nariadenie Rady (EÚ) č. 269/2014 sa mení takto:
            
            
               1. Vkladá sa tento článok:
            
            
               „Článok 6c
            
            
               1. Odchylne od článku 2 môžu príslušné orgány členského štátu povoliť uvoľnenie určitých zmrazených finančných prostriedkov alebo hospodárskych zdrojov, alebo sprístupnenie určitých finančných prostriedkov alebo hospodárskych zdrojov osobe, subjektu alebo orgánu, ktoré sú uvedené v prílohe I, za podmienok, ktoré príslušné orgány považujú za vhodné, a po tom, ako určia, že takéto finančné prostriedky alebo hospodárske zdroje sú nevyhnutne potrebné na poskytovanie elektronických komunikačných služieb dcérskymi spoločnosťami telekomunikačných operátorov z EÚ, ktoré sú usadené v Rusku, a na poskytovanie služieb a zariadení, ktoré sú potrebné na prevádzku, údržbu a bezpečnosť takýchto komunikačných služieb.
            
            
               2. Dotknutý členský štát informuje ostatné členské štáty a Komisiu o všetkých povoleniach udelených podľa tohto článku do jedného týždňa odo dňa vydania povolenia.“
            
            
                2. V článku 15 sa odsek 1 nahrádza takto:
            
            
               „1. Členské štáty stanovia pravidlá o ukladaní sankcií vrátane trestných sankcií za porušovanie ustanovení tohto nariadenia a prijmú všetky potrebné opatrenia na zabezpečenie ich vykonávania. Stanovené sankcie musia byť účinné, primerané a odrádzajúce. Členské štáty takisto stanovia vhodné opatrenia na konfiškáciu príjmov z takéhoto porušovania.“
            
            
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Ú. v. EÚ L 078, 17.3.2014, s. 16.